Brigade Narodnooslobodilačke vojske Hrvatske
Tokom Narodnooslobodilačke borbe naroda Jugoslavije, od 1941. do 1945. godine u okviru Narodnooslobodilačke vojske Jugoslavije formirano je ukupno 64 brigade na području Hrvatske. Većina brigada uglavnom je nosila nazive po regijama u kojima su dejstvovale. Sedam brigada proglašeno je za proleterske, a njih jedanaest odlikovano je Ordenom narodnog heroja. Hrvatske brigade su učestvovale i u borbama po Bosni i Hercegovini, a one pogranične prema Sloveniji učestvovale su u zajedničkim operacijama sa slovenskim jedinicama.